Крижевска грекокатолицка епархия

Крижевска грекокатолицка епархия,  Dioecesis Crisiensis — епархия з сѣдлиском в Крижевцях про грекокатоликох, христиан восточного обряда бывшой Югославии, подрядженых Риму.Магочи П. Р., сс. 377–378.

История
Основана яко окрема епархия Папом Пийом VI. булов Charitas illa з дня 17. юна 1777.Catholic Hierarchy: Byzantine Catholic Eparchy of Križevci В том часѣ мала около 5000 вѣрникох, з котрых 80% были Хорваты а 20% — Русины, што зачали газдовати на новых землях в регионѣ Бачка од року 1745. Поступно юрисдикция епархии ся росширяла и ку серединѣ XX. стороча мала она уже около 50 тысяч вѣрникох, з котрых едну половку чинили Русины Войводины и Срѣму, а другу Хорваты, Украинцѣ, переселены з Галичины, и Македонцѣ.

Первым епископом быв Василие Божичкович (1777–1785) и до року 1891 вшиткы епископы были Хорваты, а первым русинскым епископом быв Юлий Дрогобецкый (1891–1920) и дале вшиткы епископы были Русины. В службѣ хосновали церковнославянскый язык, а в казанях — русинскый. Духовны епархии твердо стояли за поуживаня бесѣдного русинского языка в школствѣ и литературѣ, доконця священик Гавриил Костельник став ся кодификатором языка бачко-срѣмскых Русинох и пионером их литературы.

По роспадѣ Югославии Крижевска епархия з сѣдлиском епископа в Загребѣ спочатку зоставала единов про грекокатоликох вшиткых осамостатненых держав, взниклых на територии бывшой Югославии, зоз 50 тысячами вѣрникох  в 52 парохиях.

Днешность
Поступно од Крижевской епархии выдѣлили ся в окремы церковно-административны единицѣ
 в року 2001 Грекокатолицкый апостолскый екзархат в Македонии, подрядженый прямо Ватикану;Acta Apostolicae Sedis, 93 (2001), p. 339.
 в року 2003 Грекокатолицкый апостолскый екзархат в Сербии и Чорной Горѣ, котрый але зостав во звязцѣ з Крижевсков епархиев;Catholic Hierarchy: Byzantine Chatolic Apostolic Exarchate of Serbia and Montenegro
 в року 2013 грекокатолици Чорной Горы, были забраны спод юрисдикции Крижевской епархии и подряджены католицкым бискупам Чорной Горы, а вышеспомянутый екзархат достав назву Грекокатолицкый апостолскый екзархат Сербии;Eparchy of San Nicola di Ruski Krstur (Križevci)
 6. децембра 2018 екзархат подвигнутый на статус епархии (во звязцѣ з Крижевсков) з назвов Керестурска грекокатолицка епархия святого Николы, а ей первым епископом именованый Дюра Джуджар.
И так Крижевска епархия въедно з  Керестурсков чинять днесь Грекокатолицку Церковь Хорватии и Сербии, де литургия служить ся в восточном обрядѣ и хоснуе ся церковнославянскый язык и кирилиця.

Крижевска епархия днесь мать около 22 500 вѣрникы и 32 парохии, з того в Хорватии около 16 500 и 22 парохии. Грекокатолици епархии в Хорватии подля народности суть: 7 830 — Русины, 6 294 — Хорваты и 2 295 — Украинцѣ. В Словении числять около 1 298 вѣрникы крижевской епархии, в Боснии и Герцеговинѣ — около 4 776 вѣрникы.

Жерела и одказы
 Магочи П. Р.: Крижевацька греко-католицька єпархія. //Енциклопедія історії та культури карпатських русинів. Укладачі Маґочій П.Р., Поп І. — Ужгород: Вид-во В.Падяка, 2010. — 856 c.+ХХХІІ с.  



 Референции 

Катеґорія:Грекокатолицка Церковь